หุ้นสหรัฐเคลื่อนไหวผันผวนก่อนปิดผสม
ตลาดหุ้นสหรัฐผันผวนกระจัดกระจายจากแรงเทขายหุ้นในกลุ่มสายการบินและสถาบันการเงิน&nbsp; ดัชนีดาวน์โจนส์ เพิ่มขึ้น 73.39 จุด
20 เม.ย. 2553

ตลาดหุ้นสหรัฐผันผวนกระจัดกระจายจากแรงเทขายหุ้นในกลุ่มสายการบินและสถาบันการเงิน  ดัชนีดาวน์โจนส์ เพิ่มขึ้น 73.39 จุด
ตลาดหุ้นสหรัฐเมื่อวันจันทร์ (19 เม.ย.)ผันผวนกระจัดกระจายจากแรงเทขายหุ้นในกลุ่มสายการบินและสถาบันการเงิน หลังกระแสข่าว โกลด์แมน แซคส์ ถูกอัยการสหรัฐ ยื่นฟ้องข้อหาฉ้อโกง ด้าน ราคาน้ำมันดิบ ปิดต่ำสุดในรอบสามสัปดาห์ จากเถ้าถ่านจากภูเขาไฟที่ทำให้ยุโรปต้องปิดน่านฟ้า ซึ่งส่งผลกระทบต่อความต้องการใช้น้ำมันของเครื่องบิน ที่ลดลงประมาณ 1 ล้านบาร์เรลต่อวัน หรือ กว่าร้อยละ 1 ของความต้องการใช้น้ำมันทั่วโลก         ดัชนีดาวน์โจนส์ เพิ่มขึ้น 73.39 จุด หรือ 0.67 เปอร์เซ็นต์ ปิดที่ 11,092.05 จุด  แนสแด็ก ลดลง 1.15 จุด หรือ 0.05 เปอร์เซ็นต์ ปิดที่ 2,480.11 จุด เอสแอนด์พี เพิ่มขึ้น 5.39 จุด หรือ 0.45 เปอร์เซ็นต์ ปิดที่ 1,197.52 จุด          ด้าน ตลาดน้ำมันไนเม็กซ์ของสหรัฐฯ ราคาน้ำมันดิบ ชนิด ไลท์ สวีต ครูด งวดส่งมอบ เดือนพฤษภาคม  ลดลง 1.79 ดอลลาร์สหรัฐ ปิดที่  81.45 ดอลลาร์ต่อบาร์เรล ขณะที่ เบรนท์ ลอนดอน งวดส่งมอบเดือนเดียวกัน ลดลง 1.76 ดอลลาร์สหรัฐ ปิดที่ 84.23 ดอลลาร์ต่อบาร์เรล          ขณะที่ ราคาทองคำตลาดโคเม็กซ์ งวดส่งมอบ เดือนพฤษภาคม ลดลง 1.10 ดอลลาร์สหรัฐ  ปิดที่ระดับ 1,135.20 ดอลลาร์ต่อออนซ์